אח"י אילת (סער 5)

**אח"י אילת** היא קורבטה בסדרת הקורבטות סער 5 של חיל הים הישראלי, שנבנתה על ידי חברת נורת'רופ גרומן (Northrop Grumman Ship Systems) בשנת 1993. היא אחת משלוש קורבטות מהסדרה סער 5 (להב וחנית) שבשירות חיל הים הישראלי ונמל הבית שלה הוא בסיס חיפה. חוזה לבניית שלוש ספינות של הסדרה נחתם בראשית שנות ה-80 של המאה ה-20. אילת הייתה הראשונה מתוך שלוש האוניות שהושקו ונכנסו לשירות.

זוהי הספינה הרביעית בחיל הים בשם זה. הראשונה הייתה אוניית המלחמה הראשונה בחיל הים (א-16), לשעבר שוברת קרח ואוניית מעפילים. מ-1956, נקראה אח"י מצפן. בשירות חיל הים בשנים 1948–1962. השנייה הייתה משחתת (ק-40), בשירות חיל הים בשנים 1956–1967. טובעה על ידי סטי״לים מצריים. השלישית הייתה ספינת טילים מדגם "סער 2", בשירות חיל הים בשנים 1991-1968.

## חימוש
החימוש של אח"י אילת נועד להגן על הספינה מכל איום אפשרי. ראשית, לספינה יש 8 משגרים של טילי הרפון מונחי מכ"ם נגד ספינות, בעלי ראש נפץ במשקל 221 ק"ג וטווח מרבי של 130 ק"מ. בנוסף, הספינה מוגנת מפני התקפה אווירית על ידי 64 משגרים לטילי ברק נגד מטוסים וטילים תוקפים הנותנים רדיוס הגנה של עד 70 ק"מ. חימוש נוסף נגד טילים הוא M61A1 וולקן מונחה - פלנקס, מקלעים קלים ותותחי אורליקון 20 מ"מ.

הספינה מוגנת נגד צוללות, באמצעות 2 משגרי טורפדו Mk32 כשכל משגר נושא שלושה צינורות לשיגור טורפדו. בנוסף הספינה נושאת מסוק "עטלף" שאינו חמוש ונועד לסייר בחיפוש אחר מטרות או איומים עבור הספינה.

## פעילות מבצעית
### מבצע "ארבעת המינים" - נובמבר 2009
בנובמבר 2009 השתתפה הספינה במבצע ארבעת המינים לתפיסת אוניית הנשק "פרנקופ" (Francop), שהובילה נשק, תחמושת ואמצעי לחימה מאיראן בדרכה לארגון חזבאללה שבלבנון. בין השלל שנמצא על כלי השיט: 2000 רקטות ארטילריות בקוטר 170 מ"מ, 600 רקטות "גראד", 8,400 פצצות מרגמה, 3,000 פגזים, 20,000 רימוני יד וחצי מיליון כדורים ל-AK-47. מפקד הספינה אח"י אילת בזמנו, סא"ל זיו, סיפר "אנו מרגישים שהצלנו חיים במדינת ישראל". זיו סיפר כי בתחילה לא הבין כי לא מדובר בספינה תמימה. "רק שהבנו שיש שם משהו חריג התחלנו לבדוק לעומק". "דיברתי עם הקפטן על האוניה ואמרתי לו שהוא חשוד בהברחת תחמושת לחזבאללה".

### הפלת בכורה ימית
ב-2 ביולי 2022 שוגרו טילי "ברק" מספינת הטילים אח"י אילת והפילו שני כטב"מים של חזבאללה שטסו לכיוון אסדת הקידוח שבשדה הגז כריש. הייתה זו הפעם הראשונה לשימוש בטילי ברק בפעילות מבצעית ונרשמה הפלת בכורה.

## מפקדי הספינה
מפקדי אח"י אילת (סער 5) כמו מפקדי הקורבטות האחרות מדגם סער 5 הועלו לדרגת סא"ל עם קבלת הפיקוד.

## גלריה

קובץ:INS Eilat Bosphorus.jpg|אח"י אילת משייטת במצר הבוספורוס
קובץ:The guided missile destroyer USS Ramage (DDG 61) conducts small boat operations with the Greek frigate HS Salamis (F 455) and the Israeli navy corvette INS Eilat (501) in the Mediterranean Sea April 9, 2014 140409-N-CH661-650.jpg|אח"י אילת בתרגיל עם הצי היווני והצי השישי 
קובץ:EilatCherevKefalonia82003.jpg|אח"י אילת עוגנת בנמל קפלוניה ביוון
קובץ:PikiWiki Israel 19686 Israel Defense Forces.JPG|אח"י אילת עם מסוק עטלף עוגנת בבסיס חיפה


## לקריאה נוספת
* עמית וולפוביץ' ואחרים, **השירות שלי קווים לדמותו**, *אח"י פלברה אגדות שקרו באמת* בהוצאת בית החובל, 2020, עמ' 318.
## קישורים חיצוניים

* צפי מרלי, **'אח"י אילת' - שם אחד ארבעה כלי שיט**, "בין גלים". אוקטובר 2002, ע' 50.
* אילנית פנר,	[של אוניה - אח"י אילת (סער 5)'''](https://beingalim.files.wordpress.com/2021/02/1998-8-shoval-1.pdf	'''סיפור),	'שובל' מידעון עמותת חיל הים, אוגוסט 1998 עמ'	4.

## ביאורים

## הערות שוליים

קטגוריה:ספינות טילים ישראליות